17 yoshli Nodirbek Abdusattorov shaxmat bo‘yicha 5 karra jahon chempioni Magnus Karlsenni mag‘lubiyatga uchratdi

17 yoshli Nodirbek Abdusattorov shaxmat bo‘yicha 5 karra jahon chempioni Magnus Karlsenni mag‘lubiyatga uchratdi.

Polsha poytaxti Varshava shahrida shaxmatning blits va rapid yo‘nalishlari bo‘yicha jahon chempionati bo‘lib o‘tmoqda. Unda ishtirok etayotgan o‘zbekistonlik Nodirbek Abdusattorov (2593) 5 karra jahon chempioni Magnus Karlsenga (2842) qarshi dona surdi va sensatsion g‘alabaga erishdi.
10-tur doirasidan o‘rin olgan ushbu bahs turnir jadvalidagi yaqqol peshqadamlikni aniqlab berishi bilan ahamiyatli edi. Boisi bungacha Karlsen 7,5 ochko bilan birinchi, 17 yoshli Abdusattorov esa 7 ochko bilan ikkinchi pog‘onani egallab turgan edi. Shu tariqa Abdusattorov ushbu g‘alabadan keyin bosh sovrin sari dadil qadam tashladi.
Rapid yo‘nalishida yana 3 turdan so‘ng g‘olib aniqlanadi. Agar Nodirbek qolgan bellashuvlarda ham peshqadamlikni saqlab qola olsa, ushbu yo‘nalish bo‘yicha jahon chempioniga aylanadi.
Ma’lumot uchun, ikki shaxmatchi 2019-yilda ham kuch sinashgandi, o‘shanda tomonlar murosa yo‘lini tanlagan edi.